Niccia ecologica
A Niccia Ecologica a l' è un concetto da biologia, che o contribuisce a definï i fattori che regolen o nümero de specie che viven in te unna comunitæ. Questo concetto o se definisce comme l' insemme de e necessitæ de unna specie: alimentari, de pH, de concentrason de oscigeno, de ümiditæ, de tanne, cavitæ o atri posti donde rifugiase, eccetera. L' è stæto dimostrou da Gause che specie (animali o vegetali) aventi a mexima niccia ecologica no pöen convive in to meximo ambiente: pö convive solo specie che aggen niccie diverse. A definision de niccia ecologica a resta abbastansa empirica, oscia a presensa de unna specie a definisce a sö niccia; saieva ütile avei un scistema pe definïla a priori, indipendentemente da a prezensa da specie mexima. Un esempio de questa ültima affermasion o pö esse fæto con a Robinia Pseudoacacia, unna leguminosa originaia dell' America do Nord che, introdotta in te i nostri boschi, a l' ha agio comme infestante levando spasio ae specie autoctone. Questa specie a s' è comportä coscì perchè a l' ha trövou unna niccia; se fisse stæto poscibile savei in anticipo de a presensa de questa niccia se saieva posciüo evitäne l' introdusion.
lij_Latn lij_Latn